# data[].attributes.body
1. הודעה על יציאה לסיור בסביבה הקרובה - בתוך בני יהודה מספיק להודיע למזכירות. על יציאה מרוחקת יותר יש לעדכן את ליאת - היא מעדכנת את קב"ט המועצה ביציאה ובחזרה.

2. הודעה משרית, רכזת הכלה והשתלבות:

"החינוך הוא הדרך.

האדם - הוא המטרה". (א.ד. גורדון)

צוות יקר,

דרכינו דרכי חינוך ותלמידינו הם המטרה.

במסגרת תפקידי כרכזת הכלה והשתלבות , אני כאן כדי ללוות אתכם במציאת מענים מותאמים, לסייע ביצירת תיווך פדגוגי ולגשר בין צורכי התלמידים לבין מטרות ההוראה.

לשמחתי מורן שותפתנו למסע תאיר בזרקור נוסף את מתודות הפסיכולוגיה החיובית ולא רק.

אשמח לשיתופי פעולה, לשאלות ולפניות בכל עת.

יחד נוכל להבטיח שכל תלמיד ותלמידה ירגישו חלק משמעותי מהכיתה ומבית הספר.

שנה טובה.

שרית.

3. כיבוי מקרנים - ביותר מדי כיתות שנכנסתי אליהן השבוע המקרן דלק בהפסקות או בסוף היום. כיבוי המקרן בסוף כל שיעור ובסוף היום הוא באחריות המורה המלמד בכיתה. מדובר בציוד יקר ערך שכל תיקון או החלפה שלו עולה מאות עד אלפי שקלים!

4. סנקציות משמעתיות - כאשר מורה בוחר/ת, לאחר שיח ובירור, להשית סנקציה משמעתית על תלמיד/ה, יש לעשות זאת תוך הקפדה על העקרונות הבאים: דיווח ותיאום עם המחנכ.ת. ישנם דברים שמורים מקצועיים לא תמיד יודעים על התלמידים ויש להם השלכה על תפקודם. למחנכ.ת יש אחריות לשתף ככל הניתן בכל מה שעלול להשפיע על תפקוד התלמידים; על המורה שמטיל את הסנקציה לדווח באופן מסודר להורים; אם הסנקציה כוללת משימה לימודית על המורה להכין את המשימה ולבדוק אותה; השארת תלמידי ז-ח כסנקציה בימי רביעי תיעשה במשורה ובשום שכל. זוהי סנקציה ששמורה למקרים חריגים. אם נקטתם בה, עליכם לדאוג למשימה לימודית ולוודא שיש מי שישגיח על התלמיד. אין להשאיר תלמידים במבנה ז/ח. אם אין מי שישגיח, על המורה להישאר עם התלמיד. בהמשך השנה נציע מבט על תפיסות שונות בנושא אקלים ומשמעת.

5. הגשת תכניות לימודים - מזכירה שיש להגיש תכניות לימודים עד 29/9. בשפה לנועה, במתמטיקה לנטלי. וכמובן לבנות תכנית שנתית לשימושכם

# data[].attributes.body
יום ראשון 21/9 - כמו היום, נקבל את התלמידים בשער עם שירי ראש השנה. טקס חגי תשרי בהובלת כיתות ג-ד בשעה השניה. כחלק מלקחי טקס פתיחת השנה המורים המקצועיים ישובצו יחד עם כיתות האם כדי לסייע למחנכ.ות. נשלח קובץ בהמשך. מבקשת מכל מי שפותח את היום לשוחח עם התלמידים על התנהגות מכבדת בטקס. כולם צריכים לשבת במהלך כל הטקס ואני מבקשת שלא תהיה טיילת של הילדים לשירותים או למים. כולם יכולים להתאפק חצי שעה (סומכת על שיקול דעתכם במקרים חריגים).

בהפסקה הגדולה הרמת כוסית לראש השנה בחדר מורים. תודה מראש לועד מורים על החשיבה והארגון.

בשעה 11:00 - שירה בציבור בבית גיל הזהב בהובלת מתן וכיתת אימפריה. מורים שאינם מלמדים ומעוניינים להגיע מוזמנים.

שני עד רביעי - ראש השנה

יום ראשון 28/9 - הדרכת פסיכופדגוגיה עם מורן

יום שני 29/9 - הדרכת חינוך לשוני; תרגיל חפץ חשוד; בצהריים - מליאה

# data[].attributes.headline
רגע לפני ראש השנה

# data[].attributes.subject
רגע לפני ראש השנה

# data[].attributes.body
ביום ראשון התקיימה פעילות "מה הספורט שלך?" לכיתות ג-ה. אמנם ציפינו לאווירה יותר שמחה ולהפנינג חווייתי, אך עדיין זו היתה פעילות ייחודית (שניתנה לנו במתנה) ואני מקווה שתביא איתה רווח לתלמידים ולתלמידות שלנו בהמשך.

גם ביום ראשון, התקיים מפגש ראשון עם מיכל שי מדריכת מתמטיקה שתגיע אלינו אחת לחודש. ודאי שמתם לב שהכנסנו שולחן וכסאות לחדר הקטן בחדר מורים, על מנת ליצור מקום שקט להדרכות (וכן, השולחן קצת גדול מדי. ננסה למצוא פלטה קטנה יותר).

ביום שני נפגשנו בפעם הראשונה למליאת צוות. עיקר המפגש עסק בנושא עבודת צוות. ההודעות וסיכום השיח בקבוצות נשלחו בקבוצת ההודעות.

כיתות ו' יצאו לטיול שנתי בן יומיים בתל אביב. עוד על הטיול בחלק של למידה מהצלחות.

# data[].attributes.headline
הימים שעוד נכונו לנו

# data[].attributes.subject
הימים שעוד נכונו לנו

# data[].attributes.attachment_link.title
הימים שעוד נכונו לנו - תו תקן

# data[].attributes.attachment_link.provider_name
הגיע זמן חינוך

# data[].attributes.attachment_link.readable_text
ראש השנה מסמל התחלות חדשות, התחדשות והזדמנות לכתוב פרק חדש בסיפור האישי והמקצועי שלנו. עבור המורות והמורים, תחילת השנה היא לא רק פתיחת שנת הלימודים - היא מרתון שמתחיל עם כיתה מלאה, עיניים מצפות, תוכניות עבודה, ומטלות שלא נגמרות.

אבל בתוך כל ההכנות, השיעורים והמפגשים עם תלמידים והורים, קל לשכוח את האדם שמאחורי הלוח. בדיוק בשביל זה כדאי לעצור לרגע ולשאול את עצמנו:

או במילים אחרות: איפה אנחנו בכל זה?

השנה הזו יכולה להיות שונה - יותר רגועה, ממוקדת ומהנה - אם נדע להציב לעצמנו כיווני פעולה אישיים.

המדריך הבא מרכז 12 צעדים פרקטיים שיכולים להפוך את השנה שלכן ליותר מספקת ומאוזנת.

12 צעדים בדרך לשנה מיטבית

1. שאלו את עצמכן: מה אני רוצה להרגיש השנה?

לפני יעדים ותוכניות - התחילו ברגש. האם תרצו להרגיש שלוות יותר? מוערכות יותר? שופעות יצירתיות?

כתבו שלושה רגשות שתרצו שילוו אתכן במהלך השנה הקרובה. למשל: שלווה / השראה / ביטחון / מוטיבציה / מרץ / התמדה / הכרת תודה.

כעת נסו לחשוב: מה יעזור לי להרגיש כך בפועל? כתבו לצד הרגשות צעדים פרקטיים שיוכלו לעזור לכן.ם לשמר אותם. לדוגמה:

אם בחרתי שלווה - אולי כדאי לתכנן הפסקות יומיות לנשימה או להגדיר גבולות ברורים מול ההורים.

אם בחרתי יצירתיות - אולי להקדיש שעה בשבוע להשראה או ללמידה אישית.

ברגע שנעלה את הדברים על הכתב, ניצור מחויבות כלפי עצמנו.

2. הציבו לעצמכן חמישה יעדי מפתח

אנחנו רגילות לדבר על יעדים עם התלמידים - הגיע הזמן להציב כאלה לעצמנו.

בחרו בשילוב של יעדים אישיים ומקצועיים. לדוגמה:

אישיים: "אצא פעמיים בשבוע להליכה", "אקרא ספר אחד בחודש".

מקצועיים: "אלמד כלי דיגיטלי חדש עד סוף נובמבר", "אמצא שיטת הערכה חלופית שאוהב".

טיפ: כתבו את היעדים במקום גלוי ביומן או על לוח קטן ליד שולחן העבודה - ואם אתן מספיק אמיצות, אפשר גם על המקרר.

3. חלקו את השנה ל"מנות" חודשיות

קל להישאב לשגרה ולשכוח מהתוכניות הגדולות. לכן נמליץ לכן לחשוב בקטגוריות של חודשים, לא של שנה שלמה. כך לכל מטרה או יעד יש התחלה וסיום ברורים שתוכלו לפעול לפיהם ולבחון אם עמדתן.ם במשימה.

שאלו את עצמכן.ם:

כך תימנעו מהצפה ותראו התקדמות מתמדת ויציבה, חודש בחודשו.

4. בנו "ריטואלים קטנים" לשגרה יציבה

הרגלים קטנים יכולים לחולל שינוי גדול. הנה דוגמאות לכמה הרגלים קטנים ונהדרים שאתן מוזמנות לסגל לעצמכן:

5. קבעו גבולות - ותעמדו בהם

מורים רבים נשחקים כי הגבולות בין העבודה לחיים האישיים מטשטשים: תשובות בוואטסאפ בשעות לא סבירות, בדיקות עבודות בלילות ומענה למיילים בסופי השבוע.

ראש השנה הוא זמן מצוין לשאול:

מהן השעות שבהן אני לא עונה להודעות עבודה?

כמה זמן אני מקדישה לעצמי בכל יום?

הגדירו לעצמכן את הגבולות הללו מראש והקפידו עליהם כמו על שיעור חובה.

6. התחברו עם קולגות

קל לטעון בציניות ש"צרת רבים חצי נחמה", אבל אם נחשוב על זה ברצינות - קשר עם מורה נוספ.ת יכול להפוך את השנה להרבה יותר קלה. מצאו קולגה שהיא גם חברה, שתוכלו לשתף עימה הצלחות, לשחרר תסכולים כשצריך, להחליף רעיונות, לבדוק יחד מבחנים ולתמוך אחת בשנייה בלמידה חדשה ובהטמעה של טכנולוגיות וכלים חדשים.

7. צרו "לוח חזון מורה" אישי

בדומה ללוח חזון של חיי החלומות - אבל למקצוע ההוראה.

אספו תמונות, משפטים, ערכים ודימויים של השראה במטרה לענות על השאלה: מה הייתן רוצות שיאפיין את השנה שלכן? הדביקו את התזכורות הללו במקום שתראו מדי יום.

8. שקלו את סדר העדיפויות שלכן - מה באמת חשוב?

בתוך ים המשימות של מורה, התחושה היא של מרוץ תמידי. הכול דחוף, הכול חשוב - אבל האם זה באמת כך? להלן שיטה פשוטה שתעזור לכן:

פרקטיקה נוספת - שימו לב למשימות שאפשר:

כך תורידו עומס ותפנו מקום לדברים שבאמת משנים.

9. פנו זמן קבוע ל"אני" בלו"ז שלכן

המורות נוטות לשים את עצמן אחרונות ברשימה - אם בכלל. אבל כדי להיות נוכחות בכיתה עם אנרגיה, אתן צריכות למלא את המיכל האישי.

איך עושים את זה?

הזכירו לעצמכן: זה לא בזבוז זמן, זו השקעה בנכס הכי חשוב לכיתה - אתן.

10. השקיעו בלמידה אישית כחלק מהשגרה

מורה טובה היא לומדת מתמידה, אבל לא כל למידה צריכה להיות "עוד השתלמות חובה".

שאלו את עצמכן:

מה הדבר שהכי מסקרן אותי כרגע? (זה יכול להיות קשור לחינוך - או לא).

איך אני יכולה ללמוד את זה בצורה מהנה?

רעיונות ללמידה פשוטה:

האזנה לפודקאסט בדרכים.

קריאת ספר השראה - אפילו פרק בשבוע.

קורס קצר אונליין (בחינם או בתשלום).

קריאת מאמרים בהגיע זמן חינוך.

למה זה חשוב? כי למידה אישית נותנת תחושת התחדשות, שוברת שגרה ומחזירה מוטיבציה.

המלצת המערכת: אחד השינויים הגדולים שנכנסו לחיינו ונמצא בפתחה של מערכת החינוך הוא הבינה המלאכותית, ולכן כדאי להיכנס לעניינים כדי להחכים ולהתייעל גם בגזרה החינוכית.

11. תרגלו ניהול אנרגיה, לא רק ניהול זמן

אנחנו מתכננות שעות, אבל שוכחות את האנרגיה שמניעה אותנו. מורה עייפה, רעבה או מותשת - לא יכולה לתת את הטוב ביותר לתלמידיה.

שלושה תחומים לשים לב אליהם:

אפשר גם להתחיל בקטן: בחרו תחום אחד לשיפור בכל שבוע. לדוגמה: "השבוע אני מקפידה לשתות כליטר וחצי מים במהלך יום הלימודים."

12. עצרו לבדוק: הערכה עצמית חודשית

כדי לא לאבד כיוון ולהישאב לשגרה שוחקת, קבעו נקודת עצירה קבועה בסוף כל חודש.

איך זה עובד? פתחו יומן או קובץ במחשב וענו על 4 שאלות:

מה עבד לי טוב החודש?

מה פחות עבד?

מה למדתי על עצמי כמורה?

מה אני רוצה לשנות בחודש הבא?

טיפ לסיום - ענו על השאלות הבאות ושמרו ביומן האישי

מה הדבר שהכי חשוב לי לשמר השנה?

מה הדבר החדש שאני רוצה להכניס לשגרה שלי?

מי האדם שיכול לעזור לי להצליח?

איך אראה שהתקדמתי - בעוד חודש, שלושה חודשים, חצי שנה?

שנת הלימודים החדשה מביאה איתה לא מעט אתגרים, אבל גם הזדמנות אמיתית להתחיל אחרת. זו יכולה להיות שנה של צמיחה אישית לא פחות מהוראה משמעותית. לפני שאתן רצות להכין מערכי שיעור ומשימות לימודיות, אל תשכחו: אתן הכלי המרכזי להצלחה בכיתה. מורה שטוב לה - טובה לתלמידיה.

הציבו לעצמכן כוונה לשנה הזו, פתחו אותה עם חזון ברור, והפכו את השגרה שלכן למקום שמחזק אתכן, לא רק גובה מכן מחיר.

זכרו: לא צריך מהפכות גדולות - אלא צעדים קטנים ועקביים.

בהצלחה גדולה!
להורדת מסמך צ'קליסט מסכם של 12 הצעדים בדרך שנה מיטבית >>

# data[].attributes.attachment_link.title
לפתוח שנה עם מצפן אישי: 12 צעדים בדרך לשנה מיטבית

# data[].attributes.attachment_link.description
מורה טובה היא קודם כל אדם שטוב לו. לקראת ראש השנה, קבלו מדריך עם שלל רעיונות וכלים פרקטיים ליצירת שגרה אישית ומקצועית מטפחת, ממוקדת ומהנה - כולל מסמך צ'קליסט לשנה מלאת השראה במתנה

# data[].attributes.headline
סרטון השראה מדהים שראי

# data[].attributes.body
סרטון השראה מדהים שראינו בהרצאה להורים בנושא פסיכולוגיה חיובית. לא מצאתי עם תרגום לעברית, אבל שווה להתאמץ להבין

# data[].attributes.attachment_link.title
The most inspirational video you will ever see    Nick Vujicic

# data[].attributes.body
בְּכָל יוֹם מְחָדָשׁ

נְתוּנָה הַבְּחִירָה:

לְהִסְתַּתֵּר תַּחַת צֵל,

לְדַשְׁדֵּשׁ מֵאָחוֹר

אוֹ לִצְמֹחַ לְמַעְלָה

כְּמוֹ שְׁתִיל אֶל הָאוֹר

(מתן פורת)

# data[].attributes.headline
טוב, גם הפעם יש הרבה...

# data[].attributes.subject
טוב, גם הפעם יש הרבה...

# data[].attributes.body
1. סביבות תוכן דיגיטליות - על פי בקשתכם נפתח לשימוש את גלים פרו, אופק וויזדי. לצערי העלות של "עשר אצבעות" אינה פרופורציונלית למענה ולא נוכל בשלב זה להזמין אותם.

2. סקולי - אני חוזרת ומזכירה שיש לדווח נוכחות בסקולי מדי בוקר! זה חשוב לטובת המעקב שלנו על נוכחות תלמידים וביקור סדיר (וגם הנחיה מחייבת של משרד החינוך)

3. תורנות, שוב - אנא הקפידו לסייר במהלך התורנות, להיכנס לכיתות (במבנה ח לעלות לקומה השניה) ולוודא שאין התלהטות רוחות בכל מיני מוקדים. הימנעו משיחות פרטיות ושימוש בטלפון הנייד. רק השבוע היו מספר מקרי אלימות קשים במהלך ההפסקות. זה מחייב עירנות של כולנו.

4. הבהרה לנושא התמודדות עם מחלות מדבקות - עלתה שאלה מהצוות בנושא אימפטיגו (מחלת עור מדבקת). ההתייחסות היא כאל כל מחלה מדבקת, קרי: קבלת טיפול רפואי (לרוב אנטיביוטיקה) וחזרה למסגרת החינוכית לאחר אישור רופא. במקרה של אימפטיגו גם יש לוודא שכל הנגעים סגורים או מכוסים בתחבושת או פלסטר. לרוב ניתן לחזור 24-48 שעות מתחילת קבלת הטיפול הרפואי.

5. ישיבות פדגוגיות - נא התעדכנו בגאנט לגבי מועדי הישיבות ובאילו עליכם להשתתף, כולל בכיתות חנ"מ.

6. מערכת - אנחנו ממשיכות לעבוד על המערכת כדי לתת מענה מיטבי לתלמידים ולהיענות גם לצרכים ולריג'קטים שאתם מעלים. חשוב לי לכתוב לכם שבימי חמישי יש המון אנשי צוות שלא עובדים, מה שהופך את היום הזה, המועד ממילא לפורענות, למאתגר במיוחד.

7. ריח חגי תשרי באוויר - ביום ראשון 21/9 בהפסקה השניה הרמת כוסית לראש השנה בארגון ועד מורים. טקס חגי תשרי באותו יום בשעות 3-4. מחנכות ג-ד ישלחו פרטים נוספים.

# data[].attributes.body
יום ראשון 14/9 - פעילות "מה הספורט שלך?" לשכבות ג-ה. האולם מושבת לטובת הפעילות לאורך כל היום.

הדרכת מתמטיקה: שעה 1- נטלי; שעה 2 - ענבר נ; שעה 3 - צוות מתמטיקה; שעה 4- סיון

ימים שני ושלישי 15-16/9 - שכבה ו יוצאת לטיול שנתי לתל אביב. פרט למחנכות ילוו את הטיול סיגל מזור, לירית ומיכל בלילתי. מאחלת לצוות ולתלמידים טיול מהנה, מלמד ומלא חוויות. בהזדמנות זאת, תודה ליפעת על ריכוז תחום הטיולים באחריות וביעילות.

בנוסף ביום שני - ניפגש בפעם הראשונה למליאת צוות. הנוכחות, מן הסתם, חובה

יום שלישי 16/9 - המדריכים של "קדימה מדע" ייכנסו לכיתות ז-ח על מנת להציג את התכנית ולגייס תלמידים לנבחרת שתוביל את מרחב החדשנות. משך הדרכה בכל כיתה 15-20 דקות. ליאת תפרסם לו"ז. בכיתות ו יציגו אחרי ראש השנה

# data[].attributes.body
ביום שני השבוע התבשרנו בצער על פטירת אימה של מירב בתאונה טראגית. כולנו שותפים לצערה הכבד של מירב ומשתדלים לעטוף אותה ואת האחיינים המתוקים שלה שנקלטו אצלנו בתחילת השנה. אני מבקשת להודות למירי, פרח וליהי שנרתמו ללוות את הכיתה של מירב מקרוב ולכל המורים שהתגייסו למלא מקום השבוע מתוך תחושת שותפות ומעורבות. תודה גדולה לצוות א-ב שהחזיק את החטיבה הצעירה ונרתם כל כולו כדי שהשבוע יעבור בצורה טובה ככל האפשר.

השבוע החולף היה אינטנסיבי וגדוש אירועים. ביום ראשון מורן מדריכת פסיכופדגוגיה הגיעה בפעם הראשונה ופגשה מספר אנשי צוות. אנחנו עובדים על המערכת על מנת לאפשר לכמה שיותר צוותים לפגוש אותה. ביום שני פגשתם לראשונה את אלינור מדריכת השפה. קיבלתי הדים חיוביים ומשמחים לגבי ההדרכה. בדו"ח של אלינור היא הביעה את התרשמותה מאיכות הצוות וממידת המחויבות לתהליכי שיפור הפדגוגיה ולהטמעת פרקטיקות נוספות וחדשות. בנוסף, הציפה מספר אתגרים בחלק מהשכבות שמחייבים התאמות והתארגנות שונה אצלנו.

בימים שני ושלישי התקיימו אספות הורים בכל הכיתות (למעט א1 וכיתת אימפריה). הנוכחות הדלה של ההורים מחייבת אותנו לחשיבה שונה על אספות הורים לקראת ההמשך.

עוד ביום שלישי, "קדימה מדע" החלו את פעילותם אצלנו. אני מזמינה כל מורה שמעוניין/ת לשלב למידה או תוצרים באמצעות מרחב המייקרים ליחידת הוראה שהוא מתכנן, להגיע בתיאום עם פרח להדרכה אצל אליאל ועדי כדי לקבל המלצות ורעיונות. אני כבר עברתי הדרכה.

# data[].attributes.headline
נכנסים לשגרה

# data[].attributes.subject
נכנסים לשגרה

# data[].attributes.body
פתחנו את שנת הלימודים בטקס קבלת כיתות א'.

בהמשך השבוע התלמידים ואנחנו התרגלנו בחזרה לשגרת לימודים. יש עבודה נרחבת על הצד הרגשי והחברתי, לצד שחזור שגרות למידה.

כיתות א-ד התחילו להפעיל את תכנית "מפרש ועוגן". מי שמעוניין מוזמן לקרוא על התכנית.

בכיתות ז' התחילה לפעול תכנית "גשרים" של 8200.

בשאר הכיתות נכנסות בהדרגה תכניות העשרה ותכניות מיוחדות.

# data[].attributes.body
יום ראשון 7/9 - הדרכת פסיכופדגוגיה עם מורן (שעה 1 - קרן, שעה 2- נועה, שעה 3 - שרית, שעה 4 - הראל, שעה 5 - צוות פרט, שעה 6 - מירי)

יום שני 8/9 - הדרכת חינוך לשוני - לו"ז יישלח ביום ראשון; תרגיל רעידת אדמה; חוגי שטח ייכנסו לחשיפה בכיתות; אספות הורים כיתות ג', ד', כנרת וגולן

יום שלישי 9/9 - אספות הורים א, ב, ה, ו, גמלא, ז, אימפריה, ח; הרצאה להורי ה-ח בנושא פסיכולוגיה חיובית.

# data[].attributes.headline
הפעם יש הרבה. אנא קראו בעיון

# data[].attributes.subject
הפעם יש הרבה. אנא קראו בעיון

# data[].attributes.body
1. תכנים לאספות הורים - נא שלבו את התכנים הבאים במצגות שלכם: העשרה, סקולי, תזכורת לגבי אישורים, כללים ואורחות חיים בבית הספר, ועד הורים כיתתי ובית ספרי. להלן המידע שיש להעביר בנושא: המטרה: חיזוק הקשר בין ההורים לבית הספר, קידום שיח שיתופי לטובת התלמידים, תוך שמירה על שקיפות, שוויון וכבוד הדדי.

בהתאם להנחיות חוזר מנכ"ל, בבתי ספר יסודיים יש לקיים את תהליך בחירת ועד ההורים כך:

- ועד כיתתי נבחר אחת לשנה, בתחילת שנת הלימודים, באסיפת ההורים של כל כיתה.

- ההורים בוחרים שניים עד שלושה נציגים, שאינם עובדי בית הספר, עובדי הרשות, נציגי ועד מקומי ביישובים, עובדי המרכז הקהילתי ובני זוגם

- הנציגים נדרשים לייצג את כלל הורי הכיתה בשיח שוטף עם המחנכת והנהלת בית הספר.

- ועד הורים בית ספרי נבחר מתוך כלל נציגי הוועדים הכיתתיים. השאיפה היא שההנהגה תהיה מורכבת מנציגים מכל היישובים ומכל הגילים. הוועד הבית ספרי בוחר מתוכו יו"ר

2. שימוש במערכת סקולי - מזכירה להקפיד על דיווח נוכחות. נעדכן כאשר המערכת תיכנס לסקולי ותוכלו גם לעדכן על הנעשה בשיעורים. השתדלו להעביר את כל ההודעות דרך המערכת על מנת שההורים יבינו שזה ערוץ התקשורת הבלעדי.

3. אישור צילום, אישור יציאה לסביבה הקרובה והצהרת בריאות - באחריות כל מחנכ.ת לעקוב אחר מילוי האישורים ולתזכר את ההורים שטרם מילאו.

4. מערכת - פורסמה השבוע. בשלב זה אנחנו מטפלות בריג'קטים שקיבלנו מכם ומבצעות דיוקים נוספים בהתאם לצרכים. עליכם להיכנס בינתיים למערכת מדי יום ולוודא שאין שינויים.

5. במהלך השבועיים הקרובים ייכנסו מדריכים של חוגים לחשיפה קצרה של מספר דקות בכיתות. אנא קבלו זאת בהבנה ובסבלנות.

6. פינת חי - לאור העזיבה של אורי אני מעוניינת לעשות שינוי בהפעלה של פינת החי. אני מבקשת להקים צוות של נאמני פינת חי מקרב התלמידים מכיתות ה ומעלה, עד 10 תלמידים. כל שניים - שלושה יהיו אחראים לפתוח את פינת החי בהפסקות ולהאכיל את החיות. צריך כמובן מורה או מורים שירכזו את זה ויוכלו לטפל בבעיות שהילדים מציפים. מי שהנושא בנפשו - אנא פנו אליי. תודה

7. שיעור ספריה - על מנת להשתמש במשאב באופן מושכל ולא להפוך את השיעור למשחקיה, אנא הקפידו: כל שיעור בספריה יתחיל ב 15-20 דקות קריאה והחלפת ספרים. לאחר מכן משחק שקט.

8. תורנות - ההפסקות הן הזמן שבו הכל קורה. יש חשיבות עליונה להיותכם ניידים ופרו-אקטיביים במהלך התורנות. להיכנס לכיתות ולוודא שהכל כשורה, להגיע למקומות נסתרים מעין ובאופן כללי להפגין נוכחות. תפקיד התורן בסוף יום הלימודים: לוודא שהמרחב המשותף מסודר, להחזיר את עגלת הטעינה, לוודא שבכל הכיתות המקרן, המזגן והאורות כבויים ולסרוק שלא נשאר אף תלמיד במבנה.

9. 14/9 - כיתות ג-ה ישתתפו בהפנינג ספורטיבי באולם במסגרת תכנית "מה הספורט שלך?" של אריק זאבי. צפויים שינויים במערכת

# data[].attributes.headline
מורתי היקרה / חלי ראוב

# data[].attributes.body
מורתי היקרה / חלי ראובן
בתחילה,
ייכנס הילקוט שלי
לכיתה,
אחריו,
הבגדים המתרגשים
לחזור לבית הספר,
אחרי הבגדים
אכנס גם אני
ואחפש לי איזה כיסא
להניח עליו
את החששות שלי
ומקום קטן
לדעת
שאת רואה אותי בליבך
ושיש לי,
בתוך העיניים הטובות שלך,
מרחב לצמוח בו,
כל יום מחדש
שלך באהבה,
תלמיד אחד
ויחיד
שלך

# data[].attributes.headline
טיפים לאספת הורים מוצלחת / הגיע זמן חינוך

# data[].attributes.subject
טיפים לאספת הורים מוצלחת / הגיע זמן חינוך

# data[].attributes.body
אם יש לכם משהו שתרצו שאפרסם פה כדי שכל הצוות ילמד ו/או ישאב השראה, מוזמנים לשלוח אליי

# data[].attributes.attachment_link.provider_name
הגיע זמן חינוך

# data[].attributes.attachment_link.title
טיפים לאספת הורים מוצלחת!

# data[].attributes.attachment_link.description
איך לצלוח את אספת ההורים הראשונה של השנה? אבינועם הרש עם כלים פרקטיים איך להותיר רושם חיובי ולבנות אמון עם ההורים כבר מהצעד הראשון

# data[].attributes.headline
טיול שנתי כיתות ו'

# data[].attributes.subject
טיול שנתי כיתות ו'

# data[].attributes.body
מהשבוע מוסיפה לעדכון פרק למידה מהצלחות. למידה מהצלחות היא גישה שמחזקת מוטיבציה ותחושת מסוגלת ומייצרת תרבות ארגונית חיובית.

אשמח לשתף את הצוות מדי שבוע בהצלחות שלכם: הצלחה פדגוגית (יחידת הוראה שפיתחתם וזכתה להצלחה, הטמעת כלי הערכה חלופיים, הטמעת פרקטיקות הוראה חדשות וכו'), אקלים כיתתי (ירידה במספר מקרי משמעת, הובלת תהליך של חיזוק תחושת שייכות וכד'), הצלחה בעבודת צוות, הצלחה בקשר עם הורים (בניית אמון דרך שקיפות ותקשורת חיובית, ניהול נכון של קונפליקטים, שיתוף הורים), הצלחה בהובלת שינוי.

רוצים לשתף? שלחו לי מספר משפטים: נושא, מה הצורך שהוביל לשינוי? למה לדעתכם השינוי הצליח? מה עבד ומה פחות? איך ניתן ליישם את זה? אם יש תמונה שמייצגת מבחינתכם את השינוי, צרפו אותה. אם תצליחו לנסח את ההצלחה כמודל שניתן להעתיק, בכלל מעולה..

סנונית ראשונה - טיול שנתי כיתות ו:

תכנון הטיול:

פגישת עבודה של צוות ההנהלה, יפעת רכזת הטיולים וחברת ההדרכה "קשת יהונתן". העלינו נקודות לשימור ונקודות לשיפור שבעקבותיהן נבנה המסלול החדש. דייקנו וזיקקנו את המסלול תוך התייחסות לתחימת זמנים מדויקים בכל אתר, הורדת חלקים ספציפיים ממסלולי ההליכה על מנת לרווח את הזמן ולהפחית עומס ולחץ בהגעה ליעדים, הוספת מסלול הכולל טיול טבע ושמירה על מרחקים סבירים בין קבוצות הילדים

מוכנות פדגוגית – צוות ותלמידים:

שליחת המסלול ואתרי הטיול מראש למחנכות הכיתה, וכן חומר עזר פדגוגי לשם הכנת התלמידים מבעוד מועד. ההכנה בכיתות כללה תוכן פדגוגי, התנהגות חברתית ונהלי ביטחון ובטיחות.

נהלים - בכל יום עסקנו בכללים, בכל פעם דגש על נושא אחר.

הילדים שוחחו ואף כתבו את הדברים. בסוף גם שוחחנו על הכנת התיק לטיול.

תוכן פדגוגי - ערכנו רשימה של אתרים ומקומות בהם נטייל. הילדים התחלקו לקבוצות חקר והכינו מצגת/ דגם/ חידון/ תמונות, הציגו לכלל הכיתה והתקיימה למידת עמיתים.

העצמת הילדים - הילדים הציגו גם בטיול עצמו את האתר וסיפרו עליו. הרגשנו שהם ממש מחכים בציפיה לעשות זאת.

במהלך הטיול חידדנו נהלים בכל נקודה שהגענו אליה.

דבר הצוות: אנחנו מאמינות בהכנה מקדימה כחלק מההצלחה וכמובן מעורבות של הילדים כחלק מהלמידה.

סגירה רפלקטיבית - ביום חמישי כשכולם הגיעו, עשינו סגירה של הטיול: חוויות, זיכרון מיוחד, משהו חדש שלמדתי, מה היה מוצלח? מה הייתי משפר?

מילות תודה ממני: ליפעת רכזת הטיולים על עבודת תכנון וביצוע איכותיים ומדויקים - יישר כוח! לצוות מחנכות ו' - אביטל, ליטל ויפעת על הכנה מדוקדקת ונבונה שאפשרה לתלמידים להגיע מוכנים לטיול בכל ההיבטים; לצוות שליווה את הטיול: סיגל מ, לירית, מיכל ב, חיה ודיאנה.